CELEX: 32010R1162
Language: da
Date: 2010-12-09 00:00:00
Title: Kommissionens forordning (EU) nr. 1162/2010 af 9. december 2010 om afvisning af visse sundhedsanprisninger af fødevarer, der henviser til en reduceret risiko for sygdom og til børns udvikling og sundhed  EØS-relevant tekst

10.12.2010   
            
            
               DA
            
            
               Den Europæiske Unions Tidende
            
            
               L 326/61
            
         KOMMISSIONENS FORORDNING (EU) Nr. 1162/2010
   af 9. december 2010
   om afvisning af visse sundhedsanprisninger af fødevarer, der henviser til en reduceret risiko for sygdom og til børns udvikling og sundhed
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1924/2006 af 20. december 2006 om ernærings- og sundhedsanprisninger af fødevarer (1), særlig artikel 17, stk. 3, og
   ud fra følgende betragtninger:
   
               (1)
            
            
               I henhold til forordning (EF) nr. 1924/2006 er sundhedsanprisninger af fødevarer forbudt, medmindre de er godkendt af Kommissionen i overensstemmelse med samme forordning og opført på en liste over tilladte anprisninger.
            
         
               (2)
            
            
               Forordning (EF) nr. 1924/2006 foreskriver ligeledes, at lederne af fødevarevirksomheder kan sende ansøgninger om godkendelse af sundhedsanprisninger til en medlemsstats nationale kompetente myndighed. Den nationale kompetente myndighed skal videresende gyldige ansøgninger til Den Europæiske Fødevaresikkerhedsautoritet (EFSA), i det følgende benævnt »autoriteten«.
            
         
               (3)
            
            
               Efter at have modtaget en ansøgning skal autoriteten straks underrette de øvrige medlemsstater og Kommissionen herom og desuden afgive udtalelse om den pågældende sundhedsanprisning.
            
         
               (4)
            
            
               Kommissionen skal træffe beslutning vedrørende eventuel godkendelse af sundhedsanprisninger under hensyntagen til autoritetens udtalelse.
            
         
               (5)
            
            
               De to udtalelser, der henvises til i denne forordning, vedrører ansøgninger om sundhedsanprisninger, der henviser til børns udvikling og sundhed, som omhandlet i artikel 14, stk. 1, litra b), i forordning (EF) nr. 1924/2006.
            
         
               (6)
            
            
               Som opfølgning på en ansøgning, som Danone Baby Nutrition indgav i henhold til artikel 14, stk. 1, litra b), i forordning (EF) nr. 1924/2006, skulle autoriteten afgive udtalelse om en sundhedsanprisning vedrørende virkningerne af Immunofortis® på børns immunsystem (spørgsmål nr. EFSA-Q-2008-106) (2). Den af ansøgeren foreslåede anprisning havde følgende ordlyd: »Immunofortis® for at styrke dit spædbarns immunsystem på en naturlig måde«.
            
         
               (7)
            
            
               På grundlag af de fremlagte oplysninger konkluderede autoriteten i sin udtalelse, som Kommissionen og medlemsstaterne modtog den 4. februar 2010, at de forelagte oplysninger ikke er tilstrækkelige til at fastslå en årsagssammenhæng mellem indtag af Immunofortis® og den anpriste virkning. Eftersom anprisningen ikke opfylder kravene i forordning (EF) nr. 1924/2006, bør den ikke godkendes.
            
         
               (8)
            
            
               Som opfølgning på en ansøgning, som Vifor Pharma (Potters) indgav i henhold til artikel 14, stk. 1, litra b), i forordning (EF) nr. 1924/2006, skulle autoriteten afgive udtalelse om en sundhedsanprisning vedrørende virkningerne af Eye qTM på arbejdshukommelsen (spørgsmål nr. EFSA-Q-2009-00485) (3). Den af ansøgeren foreslåede anprisning havde følgende ordlyd: »Eye qTM (en unik kombination af High-EPA/DHA/GLA omega-3, 6 PUFA) indeholder de essentielle næringsstoffer, der hjælper med at forbedre børns hukommelse«. Forkortelserne anvendt af producenten henviser til henholdsvis eicosapentaensyre (EPA), docosahexaensyre (DHA) og gamma-linolensyre (GLA) og flerumættede fedtsyrer (PUFA).
            
         
               (9)
            
            
               På grundlag af de fremlagte oplysninger konkluderede autoriteten i sin udtalelse, som Kommissionen og medlemsstaterne modtog den 4. marts 2010, at de forelagte oplysninger ikke er tilstrækkelige til at fastslå en årsagssammenhæng mellem indtag af Eye qTM og den anpriste virkning. Eftersom anprisningen ikke opfylder kravene i forordning (EF) nr. 1924/2006, bør den ikke godkendes.
            
         
               (10)
            
            
               I overensstemmelse med artikel 28, stk. 6, i forordning (EF) nr. 1924/2006 kan sundhedsanprisninger som omhandlet i samme forordnings artikel 14, stk. 1, litra b), der ikke er godkendt ved en beslutning i henhold til artikel 17, stk. 3, i forordning (EF) nr. 1924/2006, fortsat anvendes indtil seks måneder efter vedtagelsen af nærværende forordning, forudsat at der var indgivet en ansøgning før den 19. januar 2008. Da ansøgningen vedrørende en sundhedsanprisning for Eye qTM ikke blev indgivet inden den 19. januar 2008, er kravet i artikel 28, stk. 6, litra b), imidlertid ikke opfyldt, og den i samme artikel fastsatte overgangsperiode finder ikke anvendelse. Der bør følgelig fastsættes en overgangsperiode på seks måneder for at give lederne af fødevarevirksomheder tid til at tilpasse sig kravene i nærværende forordning.
            
         
               (11)
            
            
               De bemærkninger fra ansøgerne og medlemmer af offentligheden, som Kommissionen har modtaget i overensstemmelse med artikel 16, stk. 6, i forordning (EF) nr. 1924/2006, er taget i betragtning ved fastsættelsen af foranstaltningerne i nærværende forordning.
            
         
               (12)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed, og hverken Europa-Parlamentet eller Rådet har modsat sig foranstaltningerne —
            
         VEDTAGET DENNE FORORDNING:
   Artikel 1
   De i bilaget til nærværende forordning angivne sundhedsanprisninger optages ikke på den i artikel 14, stk. 1, i forordning (EF) nr. 1924/2006 omhandlede EU-liste over tilladte anprisninger.
   De kan dog fortsat anvendes i seks måneder efter denne forordnings ikrafttræden.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 9. december 2010.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 404 af 30.12.2006, s. 9.
   
      (2)  EFSA Journal (2010) 8(2):1430.
   
      (3)  EFSA Journal (2010) 8(3):1516.
   
      BILAG
      
         Afviste sundhedsanprisninger
      
      
                  Ansøgning — relevante bestemmelser i forordning (EF) nr. 1924/2006
               
               
                  Næringsstof, andet stof, fødevare eller fødevarekategori
               
               
                  Anprisning
               
               
                  EFSA-udtalelse
               
            
                  Sundhedsanprisning i henhold til artikel 14, stk. 1, litra b), der henviser til børns udvikling og sundhed
               
               
                  Immunofortis®
               
               
                  »Immunofortis® for at styrke dit spædbarns immunsystem på en naturlig måde«
               
               
                  Q-2008-106
               
            
                  Sundhedsanprisning i henhold til artikel 14, stk. 1, litra b), der henviser til børns udvikling og sundhed
               
               
                  Eye qTM
                  
               
               
                  »Eye qTM (en unik kombination af High-EPA/DHA/GLA omega-3, 6 PUFA) indeholder de essentielle næringsstoffer, der hjælper med at forbedre børns hukommelse«
               
               
                  Q-2009-00485